CELEX: 62012TN0037
Language: bg
Date: 2012-01-25 00:00:00
Title: Дело T-37/12: Жалба, подадена на 25 януари 2012 г. — Advance Magazine Publishers/СХВП — López Cabré (TEEN VOGUE)

10.3.2012   
            
            
               BG
            
            
               Официален вестник на Европейския съюз
            
            
               C 73/30
            
         Жалба, подадена на 25 януари 2012 г. — Advance Magazine Publishers/СХВП — López Cabré (TEEN VOGUE)
   (Дело T-37/12)
   2012/C 73/59
   Език на жалбата: английски
   
      Страни
   
   
      Жалбоподател: Advance Magazine Publishers, Inc. (Ню Йорк, Съединени американски щати) (представител: T. Alkin, Barrister)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Eduardo López Cabré (Барселона, Испания)
   
      Искания на жалбоподателя
   
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 22 ноември 2011 г. по преписка R 1763/2010-4 в частта относно възражението, основано на по-ранната марка, и
            
         
               —
            
            
               да се осъди направилото възражение лице да заплати съдебните разноски на жалбоподателя.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словна марка „TEEN VOGUE“, заявена, наред с останалото, за стоки от клас 18 — заявка за марка на Общността № 5265517
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: словна марка „VOGUE“ за стоки от клас 18, регистрирана в Испания под № 496371; фигуративна марка „VOGUE moda en lluvia“ за стоки от клас 18, регистрирана в Испания под № 2153619; словна марка „VOGUE“ за стоки от клас 18, регистрирана в Общността под № 2082287
   
      Решение на отдела по споровете: частично отхвърля заявката за марка на Общността.
   
      Решение на апелативния състав: отхвърля жалбата.
   
      Изложени правни основания: нарушение на член 43, параграф 2 от Регламент № 207/2009 на Съвета и/или на правило 22, параграф 3 от Регламент (ЕО) № 2868/95 на Комисията, както и нарушение на член 8, параграф 1, буква б) от Регламент № 207/2009 на Съвета, тъй като апелативният състав неправилно заключава, че „взети като цяло“ доказателствата, представените от направилото възражение лице, са достатъчни, за да се установи реалното използване на по-ранната марка, и че съществува вероятност от объркване между марката на жалбоподателя и противопоставената марка.